ארנה ארמייץ סופיה

אָרֶנָה אַרְמֶיֶיץ סופיה (בבולגרית: Арена Армеец София) הוא היכל ספורט רב-תכליתי השוכן בעיר סופיה, בירת בולגריה. האולם נפתח ב-30 ביולי 2011 ותכולתו נעה בין 12,373 ל-17,906 אלף מקומות ישיבה (בהתאם לסוג האירוע המתקיים בו).

החל מפתיחתו, משמש האולם כמגרשה הביתי של קבוצת הכדורסל הבולגרית אקדמיק סופיה במשחקיה בליגת העל הבולגרית וביורוקאפ. ב-2012, האולם אירח את משחקי השלב האחרון באליפות העולם בכדורעף.

מעת לעת, פרט למופעי הספורט, מארח האולם מופעי מוזיקה, כמו אירוויזיון הילדים 2015 שהתקיים בו בנובמבר 2015 והופעות של זמרים כמו טום ג'ונס, טאריה טורונן, ואן ריפאבליק וסלאבי טריפונוב.

קישורים חיצוניים 

 

סופיה: ספורט
אולמות כדורסל
סופיה: מבנים
בולגריה: אצטדיונים ומתקני ספורט